38a Universitat d'Estiu i Tardor d'Andorra
2022-09-12 - 2022-09-20
Esdeveniment Govern d’AndorraLa 38a Universitat d’Estiu i Tardor d’Andorra obre les portes amb el títol Un món en estat d’emergència: transformacions i innovacions.
En resposta als esdeveniments que, sens dubte, marcaran el decenni, la pandèmia i la guerra d’Ucraïna, es vol oferir un espai de reflexió aprofundida sobre una època en què l’emergència i la tensió d’un conflicte bèl·lic global són un fet quotidià per al conjunt de la humanitat.
La missió dels ponents que ens acompanyen en aquesta ocasió és donar-nos elements de comprensió de la situació des de diferents perspectives i albirar les transformacions que es produeixen i les novetats que s’anuncien.
La temàtica es desenvolupa en quatre sessions presencials, els dies 12, 13, 19 i 20 de setembre.
Els dos primers dies es tracta de la situació geopolítica i el drets humans, i en la segona part s’aborden la perspectiva econòmica i l’ajuda humanitària.
Més informació i inscripció
